CELEX: 32021R2046
Language: hr
Date: 2021-11-23 00:00:00
Title: Provedbena uredba Komisije (EU) 2021/2046 оd 23. studenoga 2021. o zaštiti oznake zemljopisnog podrijetla u Uniji „ម្រេចកំពត”/„Kampot Pepper” registrirane u međunarodnom registru oznaka izvornosti i oznaka zemljopisnog podrijetla Ženevskog akta

24.11.2021   
               
               
                  HR
               
               
                  Službeni list Europske unije
               
               
                  L 418/11
               
            
         PROVEDBENA UREDBA KOMISIJE (EU) 2021/2046
         оd 23. studenoga 2021.
         o zaštiti oznake zemljopisnog podrijetla u Uniji „ម្រេចកំពត”/„Kampot Pepper” registrirane u međunarodnom registru oznaka izvornosti i oznaka zemljopisnog podrijetla Ženevskog akta
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/1753 Europskog parlamenta i Vijeća od 23. listopada 2019. o djelovanju Unije nakon njezina pristupanja Ženevskom aktu Lisabonskog sporazuma o oznakama izvornosti i oznakama zemljopisnog podrijetla (1), a posebno njezin članak 7. stavak 1.,
         budući da:
         
                     (1)
                  
                  
                     U skladu s člankom 5. stavcima 1. i 2. Ženevskog akta, nadležna tijela svake ugovorne stranke Ženevskog akta mogu podnositi zahtjeve za međunarodnu registraciju oznaka izvornosti ili oznaka zemljopisnog podrijetla Međunarodnom uredu Svjetske organizacije za intelektualno vlasništvo, koji ih upisuje u međunarodni registar u skladu s člankom 6. Ženevskog akta. U skladu s člankom 9. Ženevskog akta, druge ugovorne stranke dužne su zaštititi registrirane oznake izvornosti i oznake zemljopisnog podrijetla u svojem pravnom sustavu, podložno svim odbijanjima, odricanjima, poništenjima ili otkazivanjima.
                  
               
                     (2)
                  
                  
                     U skladu s člankom 6. stavkom 4. Ženevskog akta Međunarodni ured Svjetske organizacije za intelektualno vlasništvo obavijestio je 14. prosinca 2020. Komisiju da je naziv „ម្រេចកំពត”/„Kampot Pepper” na temelju zahtjeva Kambodže upisan kao oznaka zemljopisnog podrijetla u međunarodni registar oznaka izvornosti i oznaka zemljopisnog podrijetla u skladu sa Ženevskim aktom.
                  
               
                     (3)
                  
                  
                     U skladu s člankom 4. stavkom 1. Uredbe (EU) 2019/1753 međunarodna registracija oznake zemljopisnog podrijetla „ម្រេចកំពត”/„Kampot Pepper ” objavljena je u Službenom listu Europske unije (2) kako bi se omogućilo podnošenje prigovora.
                  
               
                     (4)
                  
                  
                     U skladu s člankom 5. Uredbe (EU) 2019/1753 Komisija je ocijenila međunarodnu registraciju oznake zemljopisnog podrijetla za „ម្រេចកំពត”/„Kampot Pepper” u odnosu na uvjete utvrđene u tom članku i zaključila da su oni ispunjeni.
                  
               
                     (5)
                  
                  
                     Budući da Komisija nije primila nijedan prigovor u skladu s člankom 6. Uredbe (EU) 2019/1753, naziv „ម្រេចកំពត”/„Kampot Pepper” trebalo bi zaštititi u Uniji u skladu sa Ženevskim aktom.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Odbora za politiku kakvoće poljoprivrednih proizvoda,
                  
               DONIJELA JE OVU UREDBU:
         
            Članak 1.
            Naziv „ម្រេចកំពត”/„Kampot Pepper” registriran kao oznaka zemljopisnog podrijetla u međunarodnom registru zaštićuje se u Uniji.
            Naziv iz prvog stavka odnosi se na proizvod vrste „papar”.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 271, 24.10.2019., str. 1.
         
         
            (2)  SL C 30, 27.1.2021., str. 9.